|  |  |
| --- | --- |
| **Nota informativă**  **la proiectul hotărîrii de Guvern cu privire la aprobarea**  **Reglementării tehnice privind punerea la dispoziţie pe piaţă**   |  | | --- | | **a aparatelor consumatoare de combustibili gazoși** | |
| **1.** **Denumirea autorului şi, după caz, a participanţilor la elaborarea proiectului** |
| Prezentul proiect de hotărîre este elaborat de către Ministerul Economiei și Infrastructurii, în calitate de autoritatea de reglementare în domeniu. |
| **2. Condiţiile ce au impus elaborarea proiectului de act normativ şi finalităţile urmărite** |
| Prezentul proiect este elaborat în temeiul prevederilor Legii nr. 235/2011 privind activitățile de acreditare și de evaluare a conformității și vine întru executarea Concluziilor operaționale Comitetului de Asociere Configurația Comerț RM-UE. Astfel, Republica Moldova urmează să întreprindă măsuri, care vor asigura punerea în aplicare a legislației naționale care transpune Regulamentul (UE) 2016/426, care face subiectul Titlului V, Capitolul 3 din *Acordul de Asociere între RM, pe de o parte, şi UE şi Comunitatea Europeană a Energiei Atomice şi statele membre ale acestora, pe de altă parte,* ratificat prin Legea nr. 112/2014.  Conform angajamentelor asumate prin Acordul de Asociere RM-UE (art. 410), Republica Moldova asigură punerea efectivă în aplicare a legislaţiei sale interne apropiate şi întreprinde orice acţiune necesară pentru a reflecta evoluţiile dreptului UE în legislaţia sa internă, în domeniile legate de comerţ aferente Titlului V (Comerţ şi aspecte legate de comerţ) și se abţine de la orice acţiune care ar putea submina obiectivul sau rezultatul apropierii în ceea ce priveşte comerţ şi aspecte legate de comerţ.  În plus, experiența în urma punerii în aplicare a Hotărîrii Guvernului nr. 1329/2016 cu **privire la aprobarea Reglementării tehnice „Aparate consumatoare de combustibili gazoşi”** a demonstrat necesitatea de a modifica unele dintre dispozițiile acesteia, în scopul de a le clarifica și de a le actualiza.  Finalitățile urmărite prin aprobarea proiectului vin să consolideze prevederile Hotărîrii Guvernului nr. 1329/2016, asigurând:   * utilizarea terminologiei specifice sectorului aparatelor consumatoare de combustibili gazoși, denumirilor și descrierilor procedurilor de evaluare a conformității, obligațiilor agenților economici ajustate la prevederile din Legea nr. 235/2011 privind activitățile de acreditare și de evaluare a conformității, * claritatea dispozițiilor privind domeniul de aplicare a reglementării tehnice; * uniformizarea a conținutului comunicărilor ANRE cu privire la tipurile de gaz și presiunile de livrare corespunzătoare utilizate în Republica Moldova; * stabilirea relației dintre cerințe esențiale pentru aparate consumatoare de combustibili gazoși și legislația privind eficiența energetică aplicabilă acestora. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Art. 173 din Acordul de Asociere/Acordul DCFTA stipulează că în vederea apropierii reglementărilor tehnice, standardelor și evaluării conformității Republica Moldova preia *acquis*-ul comunitar în legislația națională.  Prevederile proiectului sunt armonizate cu Regulamentul (UE) 2016/426 al Parlamentului European și al Consiliului din 9 martie 2016 privind aparatele consumatoare de combustibili gazoși și de abrogare a Directivei 2009/142/CE. Întru respectarea art. 31 din Legea nr. 100/2017 ca urmare a transpunerii regulamentului UE menționat, s-a întocmit Tabelul de concordanță.  Gradul de compatibilitate a actului juridic UE cu proiectul în cauză este reflectat în Tabelul de concordanță elaborat conform prevederilor Regulamentului privind armonizarea legislației Republicii Moldova cu legislația Uniunii Europene aprobat prin Hotărîrea Guvernului nr. 1171/2018. |
| **4. Principalele prevederi ale proiectului şi evidențierea elementelor noi** |
| Principale aspecte ale proiectului au drept scop stabilirea cerinţelor pe care trebuie să le satisfacă aparatele consumatoare de combustibili gazoși și accesorii în vederea punerii la dispoziție pe piață și punerii în funcțiune a acestora. Astfel, dispoziţiile reglementării tehnice impun conformitatea aparatelor consumatoare de combustibili gazoși cu cerinţele de performanţă specificate (cerinţe esenţiale). Reglementarea tehnică stabileşte procedurile de evaluare a conformităţii a aparatelor consumatoare de combustibili gazoși pe care trebuie să le respecte producătorii aparatelor consumatoare de combustibili gazoși. Reglementarea tehnică nu va afecta utilizarea aparatelor consumatoare de combustibili gazoși care deja sunt în exploatare pe teritoriul Republicii Moldova.  Agenţii economici (producători, importatori, distribuitori) vor asigura efectuarea procedurilor de evaluare a conformităţii de către organismele de evaluare a conformităţii notificate sau recunoscute, care trebuie să corespundă criteriilor stabilite în reglementarea tehnică în cauză. Facilitarea introducerii pe piaţă şi punerii în funcțiune a aparatelor consumatoare de combustibili gazoși va fi asigurată prin recunoaşterea marcajului de conformitate CE.  Reglementarea tehnică cuprinde prevederi referitor la supravegherea pieței aparatelor consumatoare de combustibili gazoși și accesoriilor, precum și aparatelor sau accesoriilor care prezintă risc. |
| **5.** **Fundamentarea economico-financiară** |
| Prezentul proiect nu are impact negativ asupra bugetului de stat.  Odată cu aprobarea proiectului de act normativ vor fi impacturi pozitive. Astfel, clarificarea domeniului de aplicare, introducerea definițiilor noi și alinierea cu prevederile cadrului legal superior va avea impacturi economice care va contribui la economii considerabile datorită clarificării tehnice și juridice, respectiv situațiile juridice mai clare vor duce la supravegherea mai ușoară a pieței. Claritatea juridică conduce la diminuarea sarcinii administrative și, prin urmare, a costurilor.  Comunicările ANRE privind tipurile de gaz și presiunile de livrare corespunzătoare va îmbunătăți siguranța utilizatorilor și instalatorilor, vor sprijini disponibilitatea crescută de investiții în dezvoltarea produselor, respectiv va asigura acces mai ușor pe piață;  Clarificarea relațiilor cu legislația privind eficiența energetică va avea impact pozitiv asupra reducerii numărului de produse neconforme, facilitării dezvoltării produselor noi competitive și inovaționale. |
| **6.** **Modul de încorporare a actului în cadrul normativ în vigoare** |
| Proiectul în cauză presupune concordanța cu prevederile Legii nr. 235/2011 privind activitățile de acreditare și de evaluare a conformității și Legii nr. 7/2016 în ceea ce privește obligațiile autorității de supraveghere a pieței. |
| **7.** **Avizarea şi consultarea publică a proiectului** |
| În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, proiectul a fost plasat pe pagina web a Ministerului Economiei și Infrastructurii ([www.mei.gov.md](http://www.mei.gov.md)), la compartimentul „Anunţuri privind consultările publice” și portalul ”particip.gov.md”.  Conform art. 32 din Legea nr.100/2017 cu privire la actele normative proiectul s-a supus avizării și consultării publice, și respectiv, definitivat în conformitate cu avizele părților interesate. |
| **8.** **Constatările expertizei anticorupţie** |
|  |
| **9.** **Constatările expertizei de compatibilitate cu legislația UE** |
|  |
| **10.** **Constatările expertizei juridice** |
|  |
| **11.** **Constatările altor expertize** |
|  |